                           [image: ]                     

            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-02/23-01/5
URBROJ: 2196-11-01-23-01
Cerna,  14. rujna 2023.g.

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje siječanj-lipanj 2023. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17 i 98/19), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju siječanj - lipanj 2023. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika. 

U izvještajnom razdoblju poduzete su sljedeće aktivnosti u smislu razvoja i razvitka Općine Cerna:

· 31. siječnja 2023. godine Općina Cerna i Ministarstvo kulture i medija RH potpisali su ugovor o sufinanciranju projekta „Opremanje čitaonice“ u sklopu Društvenog doma u Šiškovcima. 
· 3. ožujka 2023 godine., Općina Cerna i Šimun d.o.o sklopili su ugovor o nabavi električnog automobila. Fond za zaštitu okoliša i energetsku učinkovitost sufinancirao je ovaj projekt.
· 6. ožujka 2023. godine, Općina Cerna i Elektro Čop d.o.o. sklopili su ugovor za Rekonstrukciju postojeće javne rasvjete naselja Šiškovci na lokalnim i nerazvrstanim cestama.
· 16. ožujka 2023. godine, Općina Cerna i Inženjersko projektni biro sklopili su ugovor za Izradu projektno tehničke dokumentacije za izgradnju Kulturnog centra u Cerni.
· 11. travnja 2023. godine, Općina Cerna i Cestorad d.d. sklopili su ugovor za Rekonstrukciju odvojka u ulici Mala Cerna.
· 18. travnja 2023. godine, Općina Cerna i Katić – obrt za iskope sklopili su ugovor za Sanaciju pješačkih staza u ulici Velika Cerna (od kućnog broja 146 do kč. br. 2619/15) 
· 18. travnja 2023. godine, Općina Cerna i Središnji državni ured za demografiju i mlade sklopili u Ugovor o dodjeli financijskih sredstava općinama Republike Hrvatske za održavanje i razvoj predškolske djelatnosti u 2023. godini.
· 22. svibnja 2023. godine, Općina Cerna pokrenula je postupak javne nabave za projekt „Izgradnja dječjeg vrtića u Cerni“. Nakon pristiglih prijava, poništili smo postupak jer je najpovoljnija ponuda bila daleko iznad procijenjene vrijednosti nabave. 
· 26. svibnja 2023. godine, Općina Cerna i Agencija za plaćanja u poljoprivredi, ribarstvu i ruralnom razvoju sklopili su ugovor o financiranju projekta Sanacija pješačkih površina na groblju u Cerni, izrada zidane ograde jedne bočne strane, te izrada nove pješačke staze na zadnjem djelomično izgrađenom dijelu groblja.
· 5. lipnja 2023. godine, Općina Cerna dobila je Odluku o sufinanciranju projekta Sanacija dijela ceste u Ulici Miroslava Tišljara. Ovu odluku dobili smo od Ministarstva prostornoga uređenja, graditeljstva i državne imovine a sve prema javnom pozivu za sufinanciranje projekata općina i gradova za poticanje razvoja komunalnog gospodarstva i ujednačavanje komunalnog standarda u 2023. godini.
· 6. lipnja 2023. godine, Općina Cerna i Ministarstvo regionalnog razvoja i fondova Europske unije sklopili su ugovor o financiranju projekta Sanacija ceste u ulici kralja Zvonimira u Cerni
· 19. lipnja 2023. godine, Općina Cerna i Fond za zaštitu okoliša i energetsku učinkovitost sklopili su ugovor o sufinanciranju provođenja izobrazno-informativnih aktivnosti o gospodarenju otpadom u okviru kružnog gospodarstva.
· 19. lipnja 2023. godine, Općina Cerna je na javni poziv Fonda za zaštitu okoliša i energetsku učinkovitost prijavila projekt Izgradnja biciklističko pješačke staze u ulici Braće Radića u Cerni.
· 26. lipnja 2023. godine, Općina Cerna uspješno je prijavila u sustav NPOO projekt Izgradnja reciklažnog dvorišta u Cerni.
    


1. U području financija 
U izvještajnom razdoblju inicirao  sam i nadzirao poslove vezane uz izvršavanje Proračuna, izradu izvješća u svezi s izvršenjem Proračuna, prikupljanje prihoda koji pripadaju Općini te druge poslove  vezane za financijsko poslovanje Općine.
U razdoblju siječanj - lipanj 2023. godine ostvareno je 1.865.259,42 € prihoda, dok su rashodi za navedeno razdoblje iznosili ukupno 1.865.259,42 €
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2023. godinu izdvaja se slijedeće:

a) Proračun
Na 15. sjednici općinskog vijeća izglasane su I. Izmjene i dopune Proračuna Općine Cerna za 2023. godinu. Nastoji se transparentno prikazati kvartalna izvršenja proračuna. Razvojnoj agenciji podneseno je Polugodišnje izvješće o provedbi Provedbenog programa Općine Cerna od 2021. do 2025.g. koje je vezano za mandat općinskog načelnika.

b) Prihodi 
· Komunalna i grobna naknada
U navedenom periodu prati se naplata prihoda komunalne i grobne naknade. Ostvareni prihodi komunalne naknade za iznose 34.808,86 €. Prihodi grobne naknade iznose 10.369,18 €, a prihodi na osnovi grobnih usluga iznose kako slijedi: zakup grobnog mjesta 146,00 €, nadgrobni uređaji 1.187,21 €, ukop pokojnika 763,14 €.

· Poljoprivredna zemljišta
Općina ima zaključenih 9 ugovora o privremenom korištenju Općinskog poljoprivrednog zemljišta te 21 ugovora o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 6,64 € a prihod od zakupa državnog poljoprivrednog zemljišta iznosi 2.943,25 €. 

· Koncesija
Prihod od koncesija u izvještajnom razdoblju siječanj - lipanj 2023. godine iznosi 5.972,53 €.

· Doprinosi za šume
U izvještajnom razdoblju siječanj - lipanj 2023. godine prihodi od doprinosa za šume iznose 212.146,71 €. 

c) Likvidnost
Nastojali smo podmirivati obveze  u  rokovima, te su u periodu od 1.1.2023. – 30. 06. 2023. godine ukupni prihodi iznosili 1.865.259,42 € a rashodi 1.865.259,42 €. Obveze na kraju izvještajnog razdoblja iznosile su 870.158,74 €.
Stanje na računu 30.06. iznosilo 209.047,06,€, stanje sredstava u blagajni 238,36 €.

d) Rezerva proračuna
Sredstva rezerve proračuna nisu korištena.


e) Imovina
U izvještajnom razdoblju nabavljeno je postrojenja i opreme u ukupnom iznosu od 73.622,60 €,  Solo kosilica 4 komada u iznosu 1.218,35 €, kante plave i žute 120l i 240l u iznosu 69.419,25 €, motorni puhač u iznosu 360,00 € i jarboli u ukupnom iznosu od 2.625,00 €.

f) Informacijski sustav
U izvještajnom razdoblju nabavljeno je informatičke opreme u vrijednosti 956,00 € koji čini komplet zvučne opreme s mikrofonom.



2. U području urbanizma, graditeljstva i zaštite okoliša
Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša. 


Na održavanje građevinskih objekata u vlasništvu općine kroz investicijsko održavanje utrošeno je 21.555,85 €.
Troškovi deratizacije i dezinsekcije u predmetnom izvještajnom razdoblju iznosili su  6.451,58 €.

a) U području zaštite okoliša
Početkom 2022.godine plaćeno je zbrinjavanje animalnog otpada u iznosu od 139,49 €. Na uređenje okoliša u izvještajnom razdoblju utrošeno je 994,85 €. Za veterinarske usluge, hvatanje i zbrinjavanje pasa te njihovo udomljavanje utrošeno je 5.196,18 €.

b) U području gospodarenja otpadom 
Za zbrinjavanje komunalnog otpada u izvještajnom razdoblju siječanj - lipanj 2023. godine utrošena su sredstva u iznosu od 6.298,97 €.
Za najam mobilnog reciklažnog dvorišta utrošena sredstva u ovom izvještajnom razdoblju iznose 3.860,50 €.
Od 2022. godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 4.700,91 €.
Izabran je najpovoljniji ponuđač kroz sustav javne nabave za nabavku plavih i žutih kanti za odlaganje papira i plastike preko Javnog poziva  za poticanje razvoja pametnih i održivih rješenja i usluga Fondu za zaštitu okoliša i energetsku učinkovitost te su kante uspješno isporučene građanima.

3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2023. godini.
U izvještajnom razdoblju  siječanj - lipanj 2023.godine s osnove uplata sredstava od komunalnog doprinosa ostvaren je prihod u iznosu od 6.790,22 €, a s osnove prihoda od sredstava uplaćenih od komunalne naknade u iznosu od 34.808,86 €. Sukladno programima održavanja i gradnje objekata i uređaja komunalne infrastrukture od 1.- 6. 2023. godini rashodi su kako stoji u tablicama:

· Program građenja objekata i uređaja komunalne infrastrukture
	Opisi poslova po objektima
	Iznos u eurima

	Izgradnja kanalizacije 
	0,00

	Izgradnja led rasvjete
	57.018,83

	Izgradnja vodovodne mreže
	0,00

	Rekonstrukcija kolnika u ulici K. Zvonimira
	0,00

	Rekonstrukcija kolnika u ulici Mala Cerna
	881.170,93

	Izgradnja kolnika u Vukovarskoj ulici
	185.047,01

	Izgradnja pješačkih staza na groblju u Cerni
	0,00

	Sanacija pješačkih staza u Šiškovcima
	0,00

	Rekonstrukcija kolnika u ulici Miroslava Tišljara u Cerni
	0,00

	Izgradnja Doma za starije i nemoćne osobe u Šiškovcima
	16.317,43 

	Asfaltiranje parkirališta u Šiškovcima
	0,00

	Dodatna ulaganja na zgradi Lovačkog doma
	5.981,75

	Sigurnost u prometu
	0,00

	Sanacija krovišta na zgradi Ribičkog doma
	0,00

	Rekonstrukcija odvojka u ulici Mala Cerna
	13.142,93

	UKUPNO
	1.158.678,88



· Program održavanja komunalne infrastrukture
	Naziv operacije
	Iznos u eurima

	Revitalizacija javnih površina-javni rad (plaće)
	4.437,18

	Program  održavanja nerazvrstanih cesta
	24.365,34

	Program održavanja javne rasvjete
	5.670,88

	Program komunalnog održavanja javnih površina
	22.781,99

	Program održavanja groblja
	1.460,00

	Program održavanja poljskih puteva
	0,00

	UKUPNO
	58.715,39



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. 
	
6. U području odgoja i obrazovanja, predškolskog odgoja i osnovnog školstva
Na razvoj predškolske djelatnosti u izvještajnom razdoblju utrošeno je 29.040,00 €. Za učenike srednjoškolskog obrazovanja Općina financira prijevoz do mjesta pohađanja nastave. Dodjeljuju se stipendije te jednokratne studentske pomoći za studente upisane na 1.godinu fakulteta. Navedene djelatnosti financirane su donacijama iz općinskog proračuna te su od 1.1.20223. do 30.06.2023. godine utrošena sredstva kako slijedi u tablici:

	Naziv
	Iznos u eurima

	Stipendije
	14.481,60

	Prijevoz učenika
	9.335,30

	UKUPNO
	23.816,90



Općina sufinancira rad dječjeg vrtića te je osigurala asistenta za djecu s poteškoćama u razvoju. Iznos subvencije za svako dijete iznosi 79,63 €.

	Naziv
	Iznos u eurima

	Sufinanciranje rada vrtića
	63.042,97

	Asistent u vrtiću
	2.642,41

	UKUPNO
	65.685,38



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2023. godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih te donacije koje smo po zakonu dužni isplatiti hrvatskom crvenom križu. Općina je kupila nekretninu pokojne Ane Bošnjak u koju smo smjestili obitelj Lovrečić kako bismo na mjestu gdje su živjeli mogli izgraditi dječji vrtić s pratećim sadržajima.

	Naziv
	Iznos u eurima

	Pomoć obiteljima i kućanstvima
	6.704,66

	Troškovi stanovanja
	146,15

	Hrvatski crveni križ
	4.329,00

	Kupovina nekretnine
	25.000,00

	UKUPNO
	36.179,81



8. U području kulture i udruga građana
U sklopu programa javnih potreba u kulturi financiramo rad udruga na području kulture te prema prijavljenim programima financiramo potrebe udruga građana te udruga iz područja kulture. Prema javnom pozivu za financiranje rada udruga na području Općine Cerne prijavilo se ukupno 5 udruga iz područja kulture te 3 udruge iz područja građana. Osim udruga financiranih prema javnom pozivu, dodjeljujemo donacije i ostalim potrebitim udrugama.

	Naziv
	Iznos u eurima

	Donacije udrugama u kulturi
	6.925,00

	Donacije udrugama građana
	3.419,95

	Druge manifestacije
	4.615,44

	UKUPNO
	14.960,39



9. U području sporta
Aktivno smo provodili poslove  s ciljem poticanja i promicanja sporta na području općine Cerna. Financijski smo pomagali rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 13. U izvještajnom razdoblju za rad sportskih udruga izdvojili smo 69.750,00 €. 
	
10.  U području demografskog razvitka Općine
U 2023.godini Općina Cerna je u proračunu osigurala sredstva za poticaj za stambeno zbrinjavanje mladih i to u iznosu od 39.816,84 €. U izvještajnom razdoblju od siječnja do lipnja 2023.godine izdvojilo se 10.700,00 € za takve potrebe. Od siječnja 2023.godine iznos naknade za obitelji kao prijavitelje iznosi 3.981,68 € dok samci ostvaruju pravo na jednokratnu naknadu od 2.654,46 €. Općina isplaćuje naknadu za novorođeno dijete te smo u periodu od siječnja do lipnja 2023. godine za novorođenu djecu isplaćeno je 14.834,08 €.

11. Razvoj turizma
U području programa „Razvoj turizma“ Općina je sanirala pješačku stazu u ulici Velika Cerna od k. br. 146 do k.č.br. 2618/15 u ukupnom iznosu 34.246,38 €. Planirala je izgradnja biciklističke staze u ulici Braće Radića te nabavka električnih bicikala.

12. Aktivna politika zapošljavanja
U izvještajnom razdoblju proveli smo program Pomoć starijima i nemoćnima – Program Zaželi – faza III. Na tu provedbu se utrošilo 130.644,11 € što je financirano u 100% iznosu od strane Europskog socijalnog fonda – operativni program Učinkovitosti ljudskih potencijala 2014.-2020.


III. ZAKLJUČAK
Podneseno Izvješće o radu općinskog načelnika Općine Cerna za razdoblje od 1.1.2023. do 30. 6.2023. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

